Eg vil få lov til å takke for svaret. Fiskarane og fiskeriinteressene er urolege over det som skjer no, og medan miljøvernministeren vil offentleggjere miljøvurderingar frå SFT, Direktoratet for naturforvaltning og Norsk Polarinstitutt i samband med utlysinga for den 19. konsesjonsrunden, nektar faktisk Olje- og energidepartementet å offentleggjere kor mange selskap og kva for selskap som er søkjarar til dei enkelte blokkane. Når vi veit at det er forskjell på oljeselskapa når det gjeld både ynsket om å samhandle med fiskeriinteressene og miljøomsyn, er det viktig at dette vert kjent. Vil det ikkje vere viktig for fiskeriministeren og Fiskeridirektoratet å få vete kva for selskap som har søkt, før det er avgjort, slik at interessene kan verte spelte inn i tide?